open-index/open-wikipedia-markdown huggingface dataset:
Jennifer Egan

**Jennifer Egan** (s. 6. syyskuuta 1962 Chicago, Illinois) on yhdysvaltalainen kirjailija. Vuonna 2011 Egan sai Pulitzerin kaunokirjallisuuspalkinnon ja National Book Critics Circle -palkinnon romaanistaan *[[Aika suuri hämäys]]* (2010). 

## Elämä ja ura
Egan syntyi Chicagossa ja vietti lapsuutensa ja nuoruutensa San Franciscossa. Hän opiskeli Pennsylvanian yliopistossa kirjallisuutta ja luovaa kirjoittamista. Valmistuttuaan hän opiskeli kaksi vuotta Britanniassa Cambridgen yliopiston St John’s Collegessa. Nykyään hän asuu Brooklynissä, New Yorkissa.

Eganin esikoisteos, novellikokoelma *Emerald City*, ilmestyi Britanniassa hänen opiskellessaan siellä vuonna 1993. Yhdysvalloissa teos ilmestyi vasta 1996. Maailmanmaineeseen Egan nousi romaanilla *Aika suuri hämäys*. Kirja koostuu useista keskenään risteävistä tarinoista, ja siinä liikutaan useassa aikatasossa. Egan hyödyntää teoksessa erilaisia kerrontatekniikoita, kuten PowerPoint-esitystä. Musiikkimaailma muodostaa kirjalle tärkeän taustan, ja se jakautu kahteen osaan, A- ja B-puoleen, kuin vinyylisingle.

Egan kirjoittaa fiktiivisiä kertomuksia muun muassa *[[The New Yorker]]iin* ja *[[Harper’s Magazine]]en* sekä journalistisia juttuja *[[The New York Times]]in* sunnuntailiitteeseen.

Eganin puoliso on teatteriohjaaja David Herskovits, ja heillä on kaksi lasta.

## Palkinnot ja tunnustukset
* 2011 Pulitzerin kaunokirjallisuuspalkinto romaanista *[[Aika suuri hämäys]]*
* 2011 National Book Critics Circlen palkinto romaanista *[[Aika suuri hämäys]]*
* 2018 Andrew Carnegie Medal for Excellence in Fiction teoksesta *Manhattan Beach*

## Teokset
* *Emerald City and Other Stories* (1993, novellikokoelma) 
* *The Invisible Circus* (1995, romaani)
* *Look at Me* (2001, romaani)
* *The Keep*, 2006 (suom. *Sydäntorni*)
* *A Visit from the Goon Squad*, 2010 (suom. *Aika suuri hämäys*)
* *Manhattan Beach*, 2017 (suom. *Manhattan Beach*)
* *The Candy House*, 2022 (suom. *Piparkakkutalo*)

### Suomennetut teokset
* 
* 
* 
* *Piparkakkutalo* (Alkuteos *The Candy House*, 2022. Suomentanut Helene Bützow.) Helsinki: Tammi, 2023. 

## Lähteet

## Aiheesta muualla
* Jennifer Eganin verkkosivut
Eli Guttman

**Eli Guttman** (, s. 24. helmikuuta 1958) on israelilainen jalkapallovalmentaja ja entinen pelaaja. Tammikuusta 2016 lähtien hän on toiminut Hapoel Tel Avivin päävalmentajana.

## Ura

Guttmanin pelaajaura jäi miehen myöhempää valmennusuraa vaatimattomammaksi ja hän lopetti aktiiviuransa jo vuonna 1985 aloittaen saman tien Maccabi Kiryat Bialikin valmentajana. Guttman valmensi useita eri seuroja kotimaassaan 1980-1990-lukujen taitteessa toimien myös Maccabi Haifan apulaisvalmentajana 1990–1992. 

Kaudella 1996/97 Guttman luotsasi Hapoel Be'er Shevan Israelin State Cupin mestariksi ja voitti näin uransa ensimmäisen pokaalin. Menestys jatkui myös seuraavina vuosina Hapoel Haifan peräsimessä, kun kaudella 1998/99 tuli seurahistorian ensimmäinen liigamestaruus. Guttman valmensi seuraa kauden 1999/2000 loppuun siirtyen sitten Beitar Jerusalemin päävalmentajaksi. Menestystä ei kuitenkaan tullut toivotulla tavalla ja pesti jäi yhteen kauteen. Hän kokeili siipiään myös ulkomailla valmentaen 2005–2006 kyproslaista Paralimnia. 

Kaudeksi 2006/07 Guttman palasi Israeliin Maccabi Netanyan päävalmentajaksi. Pesti päättyi kuitenkin potkuihin jo tammikuussa 2007 Guttmanin riitauduttua seuran pelaajien kanssa. 

Kevätkaudella 2007 Guttman valmensi kyproslaista AEL Limassolia, kunnes palasi kotimaahansa Hapoel Tel-Avivin päävalmentajaksi. Hän pelasti seuran nöyryyttävältä putoamiselta liigasta ja rakensi seuralle uuden menestyksen pohjan. Kaudella 2009/10 Hapoel Tel-Aviv voitti Israelin tuplamestaruuden ja kaudella 2010/11 se eteni ensimmäistä kertaa Mestarien liigan lohkovaiheeseen. Guttmanin valmennusuran kolmas State cupin mestaruus tuli Hapoelin peräsimessä keväällä 2011. Menestyksestä huolimatta hän jätti seuran kauden jälkeen.

Joulukuun lopulla 2011 Israelin jalkapalloliitto ilmoitti, että Guttmanista tulee A-maajoukkueen uusi päävalmentaja vuoden 2012 alusta alkaen.  Guttmanin johdolla Israel haki paikkaa MM-kisoihin 2014, mutta viisi tasapeliä verottivat pistesaalista ja tuloksena oli karsintalohkon kolmas sija ja jääminen lopputurnauksen ulkopuolelle. EM2016-karsintoihin Israel lähti suurin odotuksin ja alku olikin lupaava, kun joukkue voitti kolme ensimmäistä karsintapeliään mukaan lukien MM-kisoissa pelanneen Bosnia ja Hertsegovinan 3–0. Maaliskuussa 2015 kärsitty kotitappio Walesille synkensi karsintoja ja kuudesta viimeisestä karsintapelistään Israel voitti vain yhden Andorraa vastaan. Tuloksena oli lohkon nelossija ja jääminen EM-kisojen ulkopuolelle. Karsintojen jälkeen Guttman erosi tehtävistään. ¨

Tammikuussa 2016 Guttman palasi Hapoel Tel Avivin päävalmentajaksi.

## Meriitit

* Israelin mestaruus (2): 1999, 2010
* Israelin State Cup (3): 1997, 2010, 2011

## Lähteet
Maastojuoksun Suomen-mestaruuskilpailut 2002

**[[Maastojuoksun Suomen-mestaruuskilpailut]] 2002** käytiin 12. toukokuuta Lapualla. 

Miehissä Suomen mestaruuden 4 km matkalta voitti viime vuoden tavoin Samuli Vasala ja mestaruuden 12 km matkalta voitti Jari Matinlauri. Joukkueissa miehissä Suomen mestaruuden 4 km matkalta voitti Turun Urheiluliitto ja mestaruuden 12 km matkalta voitti Teivo Stayers. Naisissa Suomen mestaruuden 6 km matkalta voitti Marjo Venäläinen ja joukkueissa mestaruuden voitti jälleen viime vuoden tavoin Viipurin Urheilijat.

## Mitalistit
Lähde: 

## Lähteet
Jarred Tinordi

**Jarred Tinordi** (s. 20. helmikuuta 1992 Burnsville, Minnesota) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura Calgary Flamesiä. Tinordi on edustanut urallaan seitsemää NHL-seuraa, pelaten valtaosan urastaan seurojen farmijoukkueissa.

## Ura
Tinordi pelasi vuodet 2010–2012 OHL-seura London Knightsissa. Toisella kaudellaan hän toimi myös joukkueen kapteenin roolissa. Vuonna 2010 hänet varattiin  seitsemännellä kierroksella numerolla 184 Metallurg Magnitogorskiin ja  numerolla 22 Montreal Canadiensiin.

Kaudeksi 2012–2013 Tinordi siirtyi NHL-seura Montreal Canadiensin organisaatioon. Hän aloitti kauden AHL-seura Hamilton Bulldogsissa, mutta pääsi debytoimaan NHL:ssä avaten maalitilin heti ensimmäisessä ottelussa.

Vuoden 2016 tammikuussa Canadiens vaihtoi Tinordiin Arizona Coyotesiin kaupassa Victor Bartleyta ja John Scottia vastaan.

Maaliskuussa 2016 NHL ilmoitti antaneen Tinordille 20 ottelun mittaisen palkattoman pelikiellon hänen rikottuaan liigan sääntöjä () koskien kiellettyjen aineiden käyttöä. Lokakuussa 2016 Arizona Coyotes asetti Tinordin vapaiden pelaajien waivers-listalle, josta hän siirtyi Tucson Roadrunnerseihin seuraavana päivänä.

Kaudeksi  Tinordi teki yksivuotisen sopimuksen Pittsburgh Penguinsin kanssa. Hän pelasi koko kauden Penguinsin farmijoukkueessa. Seuraavaksi kaudeksi hän teki sopimuksen Nashville Predatorsin kanssa.

Helmikuussa 2021 Tinordi siirtyi waiwers-listan kautta Predatorsista Boston Bruinsiin. Kauden jälkeen hän teki sopimuksen New York Rangersin kanssa. Lokakuussa 2022 Rangers laittoi hänet vapaiden pelaajien listalle, josta Chicago Blackhawks poimi hänet. 

Syyskuussa 2024 Tinordi teki vapaana agenttina Calgary Flamesin kanssa vuoden mittaisen ja 800 000 dollarin arvoisen kaksisuuntaisen sopimuksen.

## Tilastot

## Lähteet
*
*

### Viitteet
Tokion metron 6000-sarja

**Tokion metro 6000-sarja** on Tokion metron käytössä oleva metromalli.Se on valmistettu vuonna 1971. Tokion metro on tilannut uusia 16000-sarjanmetrojunia.
Ed Catmull

**Edwin E. Catmull** (s. 31. maaliskuuta  1945 Parkersburg, Länsi-Virginia) on yhdysvaltalainen tietojenkäsittelytieteilijä, joka oli perustamassa Pixaria yhdessä Steve Jobsin ja John Lasseterin kanssa.

Catmullin väitöstyö *A Subdivision Algorithm for Computer Display of Curved Surfaces* (1974) vaikutti teksturoinnin kehitykseen ja sitä paransivat myöhemmin James F. Blinn & Martin E. Newell vuonna 1976.

Catmull toimi 1970-luvulla New York Institute of Technologyssa (NYIT), josta hänet palkattiin Lucasfilmille vuonna 1979. Steve Jobsin ostettua tietotekniikkaan keskittyneen osaston Lucasfilmiltä Catmull palkattiin perustetun Pixarin toimitusjohtajaksi.
Lucasfilmillä Catmull osallistui Reyes-ohjelmiston kehitykseen, jonka seuraaja on RenderMan.

Catmull on saanut Loren Carpenterin ja Robert L. Cookin kanssa Oscar-palkintojen Academy Award of Merit -tunnustuksen.
Catmull on saanut Turing-palkinnon Pat Hanrahanin kanssa tietokoneanimaation edistämisestä.

## Teoksia
* *Creativity, Inc.: Overcoming the Unseen Forces That Stand in the Way of True Inspiration* (2014), 

## Lähteet

## Aiheesta muualla
* A Subdivision Algorithm for Computer Display of Curved Surfaces  (PDF)
Otto Pérez Molina

**Otto Pérez Molina** (s. 1950) on guatemalalainen kenraali evp. ja poliitikko. Hänet valittiin vuoden 2011 vaaleissa maan presidentiksi.

Pérez on opiskellut Escuela Politécnica -sotilasakatemiassa, Inter-American Defense Collegessa ja School of the Americasissa.

Sotilastiedustelua hän johti 1991&ndash;1993.
Hän oli presidentti Ramiro de León Carpion henkilökunnan päällikkönä 1993&ndash;1995, vuodesta 1996 armeijan tarkastajana ja myöhemmin edustajana Amerikan valtioiden järjestön puolustusneuvostossa Washingtonissa. Hän jäi eläkkeelle armeijasta 2000.

Vuonna 2001 hän perusti Partido Patriotan ja hänet valittiin kongressiin 2004 ja hän toimi puolustusministerinä 2006&ndash;2007. Vuoden 2007 presidentinvaaleissa hän jäi toiseksi.

Elokuussa 2015 Perez erosi virastaan ja hänet pidätettiin epäiltynä lahjusskandaalissa.

## Lähteet
* http://www.partidopatriota.com/index.php?option=com_k2&view=item&layout=item&id=13&Itemid=27

## Aiheesta muualla
Rautaruukin ratapiha

**Rautaruukin ratapiha** ) on ratapiha SSAB:n terästehtaalla Raahen kaupungissa Raahen radalla. Ratapiha on radan pääteasema ja sitä käytetään ainoastaan terästehtaan raaka-aine- ja tuotekuljetuksiin.

## Lähteet
Pattijoen seisake

**Pattijoen seisake** oli rautatien seisake Pattijoella Raahessa Raahen radalla.

Liikennepaikka avattiin liikenteelle Raahen radan valmistuttua 5. joulukuuta 1899. Se muutettiin miehittämättömäksi vuonna 1940. Henkilöliikenne lakkautettiin 25. syyskuuta 1966 ja liikennepaikka lakkautettiin 28. toukokuuta 1972.

## Lähteet
Maivaperän seisake

**Maivaperän seisake** oli henkilöliikenteen rautatieliikennepaikka Raahen Lapaluodossa Raahen radalla.
Norwichin tuomiokirkko

**Norwichin tuomiokirkko**, jonka rakentamistyöt alkoivat vuonna 1096, on Englannin kirkon tuomiokirkko Norwichissa, Norfolkissa.

## Historia
Piispa Herbert de Losinga muurasi katedraalin peruskiven vuonna 1096. Seuraavan piispan aikana saatiin valmiiksi kirkkolaiva ja koko rakennus valmistui vuonna 1140.

Yksi syistä miksi katedraali on säilynyt alkuperäisessä muodossaan, on se että munkeilla ei ollut huomattavan pyhimyksen pyhäinjäännöksiä, jotka olisivat tuottaneet pyhiinvaeltajilta tuloja, joita olisi voinut käyttää laajennustöihin kulloistenkin arkkitehtuuristen trendien mukaan. 1150-luvulla kirkolle yritettiin saada oma pyhimys, kun väkivaltaisesti kuollut oppipoika löydettiin kuolleena kaupungin ulkopuolelta. Hänen kuolemastaan syytettiin paikallisia juutalaisia, joiden väitettiin ristiinnaulinneen hänet. Pyhäksi Williamiksi kutsutun pojan ruumis haudattiin katedraaliin 1151. Munkkien yritys perustaa pyhimyskultti unohtui ajan saatossa.

Kirkon ja kaupunkilaisten välit leimahtivat väkivaltaisiksi vuonna 1272 jolloin väkijoukko poltti useita luostarirakennuksia ja surmasi munkkeja. Henrik III määräsi kaupungin maksamaan suuren summan kirkon korjaamisesta. Jälleenrakennus saatiin valmiiksi 1278 ja kuningas Edvard I oli paikalla kun uusi kirkko vihittiin käyttöön. Vuonna 1362 myrsky romahdutti tornin.

## Lähteet

## Aiheesta muualla
Topin seisake

**Topin seisake** on seisake Relletin ja Tuomiojan välissä nykyisen Siikajoen kunnan alueella Raahen radalla.

Liikennepaikka avattiin henkilö- ja tavaraliikenteelle 5. joulukuuta 1899. Tavaraliikenne lakkautettiin 1. heinäkuuta 1964 ja matkustajaliikenne 25. syyskuuta 1966. Itse liikennepaikka lakkautettiin 28. toukokuuta 1972.

## Lähteet
Koskuenkolu

**Koskuenkolu** (joskus myös *Kaskuenkolu*) on pieni luontokaistale Nekalassa, Tampereella. Alue myötäilee Vihiojaa ja sijaitsee Nekalan siirtolapuutarhan vanhan puolen eteläpuolella. Koskuenkolun molemmin puolin kulkee kävelytiet.
Musta blokki

**Musta blokki** () on mielenosoittajien käyttämä taktiikka. Sitä voidaan pitää myös erittäin löyhänä antifasistisena ja äärivasemmistolaisena liikkeenä, mutta ennemminkin se on taktiikka ja mielenosoitusten pukeutumistyyli, joka yhdistää erilaisia anarkisti- ja vasemmistolaisryhmiä. Antifa-liike käyttää usein mustaa blokkia tai ottaa osaa muiden järjestämiin mustiin blokkeihin.

Mustaan blokkiin osallistuvat henkilöt pukeutuvat mustiin vaatteisiin ja peittävät kasvonsa esimerkiksi aurinkolaseilla, hiihtomaskeilla, moottoripyöräkypärillä ja huiveilla. Yhtenäisen vaatetuksen ansiosta mielenosoitukseen osallistuneiden ja sen mukana lakia rikkoneiden henkilöiden jäljittäminen on hankalaa. Identiteetin peittämisellä estetään myös virkavallan mahdollisuus kerätä protestoijien henkilöllisyydet ylös esim. kuvamateriaalilla. Maskit myös suojaavat silmiä muun muassa pippurisumutteelta.

Mustaa blokkia käytettiin ensimmäisen kerran Saksassa 1980-luvulla, kun viranomaiset pyrkivät häätämään talonvaltaajia. Euroopan ulkopuolella taktiikka tuli tunnetuksi vuonna 1999, kun Maailman kauppajärjestön vastaisissa protesteissa Seattlessa ryhmä mustana blokkina toimineita mielenosoittajia tuhosi suuryritysten toimitiloja Seattlen keskustassa.

## Katso myös
* Agent provocateur

## Lähteet
Maximum Conviction

**Maximum Conviction** on vuonna 2012 suoraan DVD:lle julkaistu yhdysvaltalainen toimintaelokuva. Elokuvan ohjasi Keoni Waxman. Pääosassa esiintyvät Steven Seagal ja Steve Austin.

## Juoni
Entinen CIA-agentti Tom Steele ja hänen työparinsa Manning saavat tehtäväkseen matkata vanhaan vankilaan, jonne pitäisi ilmaantua kaksi salaperäistä naisvankia. Kaksikko saa lopulta seuraa, kun erikoisjoukkojen palkkamurhaajat hyökkäävät vankilaan myöskin etsimään kahta uutta tulokasta. Steele saa pian huomata olevansa paljon isomman asian keskellä, kuin hän aluksi kuvittelikaan.

## Rooleissa

## Kuvaukset
Elokuvan kuvaukset käytiin Vancouverissa, Kanadassa marras-joulukuun välisenä aikana. Elokuvalle harkittiin rajallista teatterilevitystä Yhdysvalloissa.

## Lähteet
Paphiopedilum micranthum

***Paphiopedilum micranthum*** on Etelä-Kiinassa kasvava venuksenkenkiin kuuluva kämmekkälaji.

## Kuvaus
*P. micranthum* on pienehkö, rönsyillen kasvava venuksenkenkä. 5–15&nbsp;cm pitkiä lehtiä on kolmesta viiteen kappaletta. Väritys on päältä tumman- ja vaaleanvihreän läikikäs, alta violettipilkkuinen. Kukkavana on 9–25&nbsp;cm pitkä, valkonukkainen, ja väriltään harmaanvihreä violetein pilkuin. Kukkavanan kärkeen kehittyy yksi kukka, joka on 5–10&nbsp;cm leveä ja 7–14&nbsp;cm korkea. Kukan huuli on vaaleanpunainen ja muodoltaan pallomainen. Petalit ja sepalit ovat keltaisen ja punaisen kirjavat violetein raidoin. Kukan väritys vaihtelee taajaan. Laji kukkii luonnossa maaliskuusta toukokuuhun.

## Elinympäristö ja hoito
*P. micranthum* kasvaa puolivarjossa kalkkipitoisten vuorien kosteissa rotkoissa ohuessa maassa, sammalessa tai hajoavissa lehtikerroksissa 460-1600&nbsp;metrin korkeudella. Lajin luontainen levinneisyysalue ulottuu Etelä-Kiinan ja pohjoisimman Vietnamin alueelle. Alueen lämpötila vaihtelee 9 ja 20 celsiusasteen välillä.

## Lähteet
Unensieppaaja (elokuva)

**Unensieppaaja** (engl. *Dreamcatcher*) on vuonna 2003 ensi-iltansa saanut yhdysvaltalainen tieteiskauhuelokuva, joka perustuu Stephen Kingin samannimiseen romaaniin. Elokuvan pääosia esittävät Morgan Freeman, Thomas Jane, Jason Lee, Damian Lewis, Timothy Olyphant, Tom Sizemore ja Donnie Wahlberg. Elokuvan on ohjannut Lawrence Kasdan.

## Aiheesta muualla
* 
*
Kirjava silta

**Kirjava silta** on suomalainen Antti J. Jokisen ohjaama televisiosarja, joka kuvattiin kesällä 1999 Tammisaaressa ja esitettiin televisiossa vuonna 2000.

## Jaksot

## Rooleissa

Sarja on julkaistu DVD:llä (kaksi levyä).

## Aiheesta muualla
* 
* 
*
Tore Aleksandersen

**Tore Aleksandersen** (27. helmikuuta 1968 – 6. joulukuuta 2023) oli norjalainen lentopallovalmentaja, joka valmensi Suomen naisten lentopallomaajoukkuetta vuodet 2010–2013. Aleksandersen voitti valmentajaurallaan muun muassa Saksan Bundesliigan mestaruuden naisten valmentajana sekä Yhdysvaltojen yliopistosarjan mestaruuden naistenvalmentajana. Vuonna 2007 Aleksandersen valittiin Norjassa vuoden valmentajaksi.

Kansainvälisesti kokenut norjalainen tuli Suomen maajoukkueen päävalmentajaksi vuoden 2010 alussa ja johti joukkueen vuoden 2011 EM-kisojen jatkokarsintoihin. Jatkokarsinnoissa Ranska pudotti Suomen itse lopputurnauksesta. Aleksandersenin ja Lentopalloliiton sopimuskausi päättyi kesään 2013. Tapio Kangasniemi nousi lentopallomaajoukkueen päävalmentajaksi Aleksandersenin jälkeen.

Aleksandersen valmensi seurajoukkueita kotimaansa lisäksi Saksassa, USA:ssa ja Puolassa. Viimeksi hän oli Schweriner SC:n peräsimessä kaudella 2010–2011 voittaen Saksan naisten Bundesliigan mestaruuden.

## Valmentajaura
*1991–1994 Aukra VBK, Norja, 1-sarja
*1995–2001 Aukra VBK, Norja, liiga
- 2 hopeaa, 3 cupin hopeaa, 4 nuorten mestaruutta
*2002 Minnesota Chill, USA
- USPV-yliopistosarjassa runkosarjan ja play offien mestaruus, valinta vuoden valmentajaksi
*2004 Schweriner SC, Saksa
- 4. sija Bundesliigassa
*2005 Schweriner SC
- 5. sija Bundesliigassa
*2006 Schweriner SC
- 1. sija Bundesliigassa, Saksan cupin mestaruus, nuorten Saksan mestaruus
*2007 Schweriner SC
- 2. sija Bundesliigassa, Saksan cupin mestaruus, 3. sija Euroopan Top Teams Cupissa, Norjan vuoden valmentaja kaikissa lajeissa
*2008 Schweriner SC
- 3. sija Bundesliigassa
*2009-2010 UiS Volley, Norja
- 2 mestaruutta
*2010 Schweriner SC, Saksa
- 1. sija Bundesliigassa

## Lähteet
Waldemar Eneberg

**Waldemar Eneberg** (6. tammikuuta 1840 Närpiö – 8. kesäkuuta 1904 Helsinki) oli suomalainen poliitikko ja senaattori. Hän kuului 1900-luvun alussa Suomalaisen puolueen johtaviin miehiin.

Enebergin vanhemmat olivat Närpiön kappalainen ja myöhempi Kokemäen kirkkoherra Isak Reinhold Eneberg ja vapaaherratar Fredrika Lovisa von Knorring. Eneberg kirjoitti ylioppilaaksi Turusta vuonna 1858 ja opiskeli lakia. Opiskeluaikoinaan hän omaksui J. V. Snellmanin fennomanian poliittiseksi aatemaailmakseen. Valmistuttuaan tuomariksi 1870 hän työskenteli ensin Porvoon tuomiokapitulin ja sen jälkeen Valtiokonttorin sihteerinä sekä 1880–1883 jälkimmäisen tirehtöörinä. Vuosina 1883–1891 hän oli Suomen Pankin johtokunnan jäsen. Eneberg oli Helsingin kaupunginvaltuustossa 1879–1885 ja 1891, kirkolliskokouksen edustajana 1876 sekä valtiopäivillä porvarissäädyssä Lappeenrannan edustaja 1885 ja 1888 sekä Kajaanin edustaja 1891. Porvarissäädyssä hän oli sen suomenmielisen vähemmistön johtajia. Hän myös kirjoitti 1890 perustetun Keskinäisen Henkivakuutusyhtiö Suomen säännöt.

Vuonna 1891 Eneberg nimitettiin senaatin talousosastoon salkuttomaksi senaattoriksi ja edelleen 1893 siviilitoimituskunnan sekä 1897 oikeustoimituskunnan päälliköksi. Varsinkin Suomalaisen puolueen johtohahmon Yrjö Sakari Yrjö-Koskisen erottua senaatista 1899 Enebergistä tuli puolueen senaattoriryhmän johtava toimija, minkä vuoksi hän kantoi päävastuun puolueensa ensimmäisen sortokauden aikaisesta politiikasta. Vaikka pyrkimyksenä olikin jarruttaa ja torjua Suomen venäläistämistä, Eneberg ryvettyi pahasti yhtenä johtavista myöntyväisyyslinjan edustajista, varsinkin perustuslaillisten silmissä. Hänen ja vanhasuomalaisten merkittävin saavutus senaatissa oli vuoden 1902 kieliasetus, jolla suomi lopullisesti sai yhdenvertaisen aseman virkakielenä ruotsin rinnalla. Eneberg aateloitiin vuonna 1903 ja hän otti aatelissukunsa tunnuslauseeksi puolueensa iskulauseen "taipuu eikä taitu", joka sopi myös hänen katajaan viittaavaan sukunimeensä.

Waldemar Enebergin veli oli assyriologi Karl Fredrik Eneberg. Pääjohtaja Otto Sarvi ja kansanedustaja Paavo Korpisaari olivat Enebergin vävyjä.

## Lähteet
Serpuhovsko-Timirjazevskaja

**Serpuhovsko-Timirjazevskaja** () on Moskovan metron yhdeksäs linja. Linja avattiin 8. marraskuuta 1983.

Linjan pituus on 41,2 kilometriä ja siinä on 25 asemaa.

## Asemat
* Altufjevo (Алтуфьево)
* Bibirevo (Бибирево)
* Otradnoje (Отрадное)
* Vladykino (Владыкино)
* Petrovsko-Razumovskaja (Петровско-Разумовская)
* Timirjazevskaja (Тимирязевская)
* Dmitrovskaja (Дмитровская)
* Savjolovskaja (Савёловская)
* Mendelejevskaja (Менделеевская), vaihtomahdollisuus Koltsevaja-linjan asemalle Novoslobodskaja
* Tsvetnoi bulvar (Цветной бульвар), vaihtomahdollisuus Ljublinsko-Dmitrovskaja-linjan asemalle Trubnaja
* Tšehovskaja (Чеховская), vaihtomahdollisuus Zamoskvoretskaja-linjan asemalle Tverskaja ja Tagansko-Krasnopresnenskaja-linjan asemalle Puškinskaja
* Borovitskaja (Боровицкая), vaihtomahdollisuus Sokolnitšeskaja-linjan asemalle Biblioteka imeni Lenina, Arbatsko-Pokrovskaja-linjan asemalle Arbatskaja ja Filjovskaja-linjan asemalle Aleksandrovski sad
* Poljanka (Полянка)
* Serpuhovskaja (Серпуховская), vaihtomahdollisuus Koltsevaja-linjan asemalle Dobryninskaja
* Tulskaja (Тульская)
* Nagatinskaja (Нагатинская)
* Nagornaja (Нагорная)
* Nahimovski prospekt (Нахимовский проспект)
* Sevastopolskaja (Севастопольская), vaihtomahdollisuus Kahovskaja-linjan asemalle Kahovskaja
* Tšertanovskaja (Чертановская)
* Južnaja (Южная)
* Pražskaja (Пражская)
* Ulitsa Akademika Jangelja (Улица Академика Янгеля)
* Annino (Аннино)
* Bulvar Dmitrija Donskogo (Бульвар Дмитрия Донского), vaihtomahdollisuus Butovskaja-linjan asemalle Ulitsa Starokatšalovskaja

## Rakennusvaiheet
Hermes-Simplex

**Hermes-Simplex** oli Ettore Bugattin suunnittelema ja straßburgilaisen E.E.C. Mathisin vuosina 1905–1907 valmistama henkilöauto.

Ettore Bugatti ja Emile Mathis allekirjoittivat maaliskuun lopussa 1904 sopimuksen henkilöautomallin suunnittelusta ja valmistuksesta. Sopimuksen mukaan Mathis valmisti autot ja sai jälleenmyyntioikeuden, kun taas Bugatti vastasi suunnittelusta sekä valmistusprosessin valvonnasta.

Nelisylinterisen moottorin sylinteriryhmä koostui kahdesta kahden sylinterin osasta. Moottorista tiedetään olevan neljä muunnelmaa eri iskutilavuuksilla 7,5:n ja 12:n litran väliltä. 7,5-litraisessa oli käsikäyttöinen voiteluöljypumppu, mutta muissa malleissa voitelua varten oli mekaaninen öljypumppu. Moottoreissa oli Simms-Bosch -sytytysjärjestelmä.

Moottorilta voima välittyi yksilevyisen märän kytkimen kautta nelivaihteiseen vaihteistoon, josta se kulki kahden ketjun välityksellä takapyörille. Jarrut vaikuttivat takapyöriin sekä voimansiirtoon.

## Lähteet
Pahaoja

**Pahaoja** oli entinen joki Nekalassa, Tampereella. Pahaoja virtasi nykyisen Viinikanpuiston kohdalla Pahalammista Iidesjärveen. Se oli niin vuolas, että sitä pitkin oli mahdollista meloa järveltä toiselle. Uomassa oli korkeat töyräät, jotka kätkivät Nekalantien kohdalla taakseen Nekalan talon. Nämä töyräät tasoitettiin 1920-luvulla ns. juoppotöinä.

Pahaojan notkelma oli lettoa. Nekalantien kohdalla oli puinen silta, jota pitkin pääsi Iidesjärven rannalla olevaan "kartanoon". Nykyisen Erätien jatkona ei ollut siltaa, vaan letto piti ylittää pitkospuita pitkin. Niiden päässä oli puolaveräjä ja alkkoi synkkä metsä, Teiskolan haka, jossa kartanoon päivätyöhön menijät laidunsivat hevosiaan.

## Lähteet

*
Bentsomorfaani

**Bentsomorfaani** on kemiallinen yhdiste, joka on perustana useille huumeille, jotka vaihtelevasti vaikuttavat opioidi- ja sigma-reseptoreissa. Niihin kuuluvat muun muassa seuraavia yhdisteitä:

* 5,9-DEHB
* 8-CAC
* Alatsosiini
* Anatsosiini
* Brematsosiini
* Butinatsosiini
* Detsosiini
* Eptatsosiini
* Etazocine
* Etyyliketosyklatsosiini
* Fedototsiini
* Fenatsosiini
* Fluorophen
* Gematsosiini
* Ibatsosiini
* Karbatsosiini
* Ketatsosiini
* Kogatsosiini
* Kvadatsosiini
* Metatsosiini
* Moksatsosiini
* Pentatsosiini
* Syklatsosiini
* Thiazocine
* Tonatsosiini
* Volatsosiini
* Zenazocine

Joitain näistä yhdisteistä käytetään kivunlievityksessä, kuten detsosiini, pentatsokiini, fenatsokiini,  ja eptatsokiini. Jotkut niistä katsotaan huumausaineiksi.

## Lähteet
Torpedoahvenet

**Torpedoahvenet** eli vanhemmalta nimeltään **tiilikalat** (Malacanthidae) on välskärikaloihin kuuluva kalaheimo. Heimon lajeja tavataan kaikista lämpimistä meristä. 

## Taksonomia
Varhaisimmat torpedoahventen heimoon kuuluvien lajien fossiilit on ajoitettu mioseenikaudelle. Nykyään heimoon kuuluu 5 sukua ja noin 40 lajia. Heimo jaetaan kahteen alaheimoon. *Malacanthinae*-alaheimoon kuuluu noin 12 ja *Latilinae*-alaheimoon noin 28 lajia. Toisinaan nämä torpedoahventen alaheimot jaetaan kahdeksi heimoksi, joiden tieteellisen nimet ovat *Malacanthidae* ja *Branchiostegidae*.

## Anatomia
Torpedoahvenet ovat pituudeltaan tyypillisesti noin 15 cm, mutta suurimmat lajit voivat saavuttaa 60 cm:n pituuden. Heimolle tyypillisiä piirteitä ovat pitkähkö selkäevä ja peräevä sekä haarautunut tai tasapäinen pyrstö. Malacanthinae-alaheimon lajit ovat ruumiin rakenteeltaan pidempiä ja solakampia ja Latilinae-alaheimoon kuuluvat kalat ovat tukevampia ja suuripäisempiä. Kalojen suu on melko kookas. Torpedoahventen poikasten päässä on useita piikkejä. 

## Levinneisyys ja elintavat
Torpedoahvenet elävät pääasiassa lämpimissä vesissä Atlantin, Intian valtameren ja Tyynenmeren alueilla. Ne ovat tyypillisesti lähellä pohjia eläviä lajeja, jotka elävät usein koloissa ja luolissa ja Malacanthinae-alaheimoon kuuluvat lajit myös kaivavat itse koloja pehmeään pohjaan. Kalat elävät tyypillisesti pieninä ryhminä. Malacanthinae-alaheimon lajit elävät tyypillisesti alle 50 metrin syvyydessä, kun taas Latilinae-alaheimon kalat elävät syvempänä aina 600 metrin syvyyteen asti. Torpedoahvenlajien ravintoa on eläinplankton ja muut selkärangattomat eläimet, kuten nilviäiset ja äyriäiset.

Eräitä lajeja käytetään ruokakaloina. Joitakin lajeja, esimerkiksi orvokkitorpedoahventa (*Hoplolatilus starcki*), purppuratorpedoahventa (*Hoplolatilus purpureus*) ja juovatorpedoahventa (*Malacanthus latovittatus*) voidaan pitää riutta-akvaarioissa, mutta ne vaativan suuren akvaarion.

## Lähteet
Ilvekset

**Ilvekset** (*Lynx*) on kissaeläinten heimoon kuuluva nisäkässuku.

## Lajit
Ilvesten sukuun kuuluu neljä elävää lajia:

* Ilves (*Lynx lynx*)
* Kanadanilves (*Lynx canadensis*)
* Iberianilves (*Lynx pardinus*)
* Punailves (*Lynx rufus*)

Viides laji, issoirenilves (*[[Lynx issiodorensis]]*), on kuollut sukupuuttoon.

## Lähteet

## Aiheesta muualla
* UniProt: Taxonomy - ''Lynx'' 
* Global Biodiversity Information Facility (GBIF): ''Lynx'' 
* University of Michigan, Animal Diversity Web (ADW):  ''Lynx'', lynxes 
* Pherobase: Semiochemicals of Genus ''Lynx''
Paphiopedilum malipoense

***Paphiopedilum malipoense*** on Etelä-Kiinassa ja Pohjois-Vietnamissa kasvava venuksenkenkiin kuuluva kämmekkälaji.

## Kuvaus
*P. malipoense* on pieni, rönsyillen kasvava venuksenkenkä. 10–20&nbsp;cm pitkiä lehtiä on neljästä kuuteen kappaletta. Väritys on päältä tumman- ja vaaleanvihreän läikikäs, alta violetinkirjava. Kukkavana on 30–65&nbsp;cm pitkä, lyhyen karvan peittämä, ja väriltään vihreä violetinruskein pilkuin. Kukkavanan kärkeen kehittyy yksi kukka, harvoin kaksi. Kukka on 8-14&nbsp;cm leveä ja tuoksuu kevyesti vadelmalta. Kukka on väritykseltään vaaleanvihreä, sepalit ja petalit ovat violettijuovaiset. Huuli on hailakanvihreä ja violettipilkullinen, joskus vaaleankeltainen, muodoltaan pallomainen. Laji kehittää nuppunsa luonnossa syys-lokakuussa, ja kukkii maaliskuusta huhtikuuhun.

## Elinympäristö ja hoito
*P. malipoense* kasvaa varjoisissa paikoissa kalkkipitoisten vuorien kosteissa rotkoissa ohuessa maassa tai hajoavissa lehtikerroksissa 450–1&nbsp;450&nbsp;metrin korkeudella. Lajin luontainen levinneisyysalue ulottuu Etelä-Kiinan ja pohjoisimman Vietnamin alueelle. Alueen lämpötila vaihtelee 12 ja 25 celsiusasteen välillä. Ilmasto on talvisin kuiva ja viileä, kesäisin kuuma ja kostea

## Käyttö
*P. malipoensea* myydään Vietnamissa lääke- ja koristekäyttöön.

## Lähteet
Arbatsko-Pokrovskaja

**Arbatsko-Pokrovskaja** () on Moskovan metron kolmas linja. Se avattiin 13. maaliskuuta 1938.

Linjan pituus on 43,7 kilometriä ja siinä on 22 asemaa.

## Asemat
* Pjatnitskoje šosse (Пятницкое шоссе)
* Mitino (Митино)
* Volokolamskaja (Волоколамская)
* Mjakinino (Мякинино)
* Strogino (Строгино)
* Krylatskoje (Крылатское)
* Molodjožnaja (Молодёжная)
* Kuntsevskaja (Кунцевская), vaihtomahdollisuus Filjovskaja-linjalle
* Slavjanski bulvar (Славянский бульвар)
* Park Pobedy (Парк Победы)
* Kijevskaja (Киевская), vaihtomahdollisuus Filjovskaja- ja Koltsevaja-linjoille
* Smolenskaja (Смоленская)
* Arbatskaja (Арбатская), vaihtomahdollisuus Sokolnitšeskaja-linjan asemalle Biblioteka imeni Lenina, Filjovskaja-linjan asemalle Aleksandrovski sad ja Serpuhovsko-Timirjazevskaja-linjan asemalle Borovitskaja
* Ploštšad Revoljutsii (Площадь Революции), vaihtomahdollisuus Zamoskvoretskaja-linjan asemalle Teatralnaja ja Sokolnitšeskaja-linjan asemalle Ohotnyi rjad
* Kurskaja (Курская), vaihtomahdollisuus Koltsevaja-linjan asemalle Kurskaja ja Ljublinsko-Dmitrovskaja-linjan asemalle Tškalovskaja
* Baumanskaja (Бауманская)
* Elektrozavodskaja (Электрозаводская)
* Semjonovskaja (Семёновская)
* Partizanskaja (Партизанская)
* Izmailovskaja (Измайловская)
* Pervomaiskaja (Первомайская)
* Štšolkovskaja (Щёлковская)

## Kuvia


file:Moscow_Elektrozavodskaya_metro_station_asv2018-09.jpg|Elektrozavodskaja
Heini Lohrer

**Heinrich ”Heini” Lohrer** (29. kesäkuuta 1918 Arosa – 12. joulukuuta 2011) oli sveitsiläinen jääkiekkoilija, olympia- ja MM-mitalisti ja Euroopan mestari.

Lohrer edusti Sveitsin jääkiekkomaajoukkuetta sen saavuttaessa olympiapronssia (samalla MM-pronssia ja EM-hopeaa) Sankt Moritzista 1948. Samassa joukkueessa pelasi myös Lohrerin Werner-veli. Lisäksi H. Lohrer saavutti Sveitsin joukkueessa MM- ja EM-mitaleja Ison-Britannian vuoden 1937 ja Sveitsin vuoden 1939 MM-kilpailuista.

Lohrer kuoli 93-vuotiaana 12. joulukuuta 2011.

## Lähteet
* Heini Lohrer Biography and Olympic Results  Olympics at Sports-Reference.com 

### Viitteet
Liikennevirasto (Ruotsi)

**Liikennevirasto** () on Ruotsin valtion viranomainen, jonka vastuulla on Ruotsin tie-, rautatie-, merenkulku- ja ilmailuliikenne. Lisäksi viraston tehtäviin kuuluu hallita ja ylläpitää kaikkia Ruotsin valtio-omisteisia teitä ja rautateita sekä vastata näiden pitkänajan kehittämissuunnitelmista. Kuljetushallitus taas vastaa lupa-, valvonta- ja sääntelykysymyksistä, kuten ajokorteista ja ruuhkamaksuista.

Viraston toiminta alkoi 1. huhtikuuta 2010 yhdistämällä silloiset Liikennehallitus, Ratavirasto, sekä osia Merenkulkuvirastosta, Ilmailuvirastosta ja Valtion viestintäanalysointivirastosta.

## Lähteet

## Katso myös
*Suomen Väylävirasto

## Aiheesta muualla

* Liikenneviraston kotisivut
Nekalan talo

**Nekalan talo** sijaitsi Iidesjärven rannalla, Tampereen Nekalassa. Nekalan päärakennus oli Iidesjärven rannassa nykyisellä kaupungin varastoalueella. Se oli pystyssä vielä 1980-luvulla rapistuneena muistomerkkinä mahtavasta kartanoiden ajasta. Nekalasta Hatanpään kartanoon johtava tie kulki suunnilleen nykyisen Nekalantien paikalla. 

Talousrakennukset – 30 lehmän navetta, talli 10 hevoselle, riihi sekä muut tarpeelliset pikkurakennukset – sijaitsivat talosta länteen ja itäpuolella oli puutarha ja vainioita. Iidesjärven rannassa oli jykevistä hirsistä tehty laituri. Järven rannat olivat korkean ja monta metriä leveän järviruo'on vallassa. Pohja oli upottava, mutta silti uimaranta oli muonamiesten lasten vilkkaassa käytössä. 

Kartanosta vajaa kilometri itään sijaitsi kaupungin paja ja seppänä oli Nikkinen. Siellä kengitettiin kaupungin hevoset ja tehtiin korjaustöitä. Pajan eteläpuolella oli iso lato ja sen yhteydessä puimala ja läheisyydessä myös viljamakasiini.

## Lähteet
* 

### Viitteet
Luettelo Billboard 200 -listan ykkösistä vuonna 2012

Tämä on **luettelo [[Billboard 200]]** -listan kärkipaikkaa hallussaan vuonna 2012 pitäneistä artisteista ja albumeista.

## Lähteet
Preiļi

**Preiļi** on kaupunki ja Preiļin kunnan keskus Latvian itäosassa, linnuntietä 47 kilometriä Daugavpilsistä pohjoiseen.

Vuoden 2012 alussa kaupungissa asui 7&nbsp;734 henkeä. Koko kunnassa (Preiļu novads) oli 11&nbsp;450 asukasta.

## Historiaa
Nykyisen Latvian itäosassa liikkui metsästäjiä jo silloin, kun länsiosan alavat alueet olivat jääkauden jälkeen veden peitossa.
Preilin seutu asutettiin varsin varhain. Arkeologisissa kaivauksissa asutuksen merkkejä on löydetty kaupungin lähistöltä 1. vuosituhannelta eaa. Historiallisissa lähteissä paikkakunta mainitaan vuonna 1348. 

Preiļi muutettiin kaupungiksi 11. helmikuuta 1928, ja oman vaakunan se sai 1938. Ennen kuntauudistusta 2009 kaupunki oli myös Preiļin piirin keskus.

## Lähteet
Garrett Hardin

**Garrett Hardin** (1915–2003) oli yhdysvaltalainen biologi, joka toimi ekologian professorina Kalifornian yliopistossa Santa Barbaran kampuksella 1963–1978.

Hardin tuli tunnetuksi vuonna 1968 julkaistulla artikkelillaan "Yhteislaidunten tragedia". Kirjoituksessaan Hardin kuvasi tilannetta, jossa karjankasvattajat  käyttävät yhteistä laidunmaata, mutta heidän karjansa tuottamat kustannukset koituvat pääasiassa muiden maksettaviksi. Ongelman voi periaatteessa yleistää kaikkia rajallisia luonnonvaroja koskevaksi.

## Lähteet

## Kirjallisuus
* Simo Kyllönen, Juhana Lemetti, Niko Noponen & Markku Oksanen (toim.): Kiista yhteismaista: Garrett Hardin ja selviytymisen politiikka. Niin & näin -kirjat, (2011)
Habib Galhia

**Habib Galhia** (, 14. toukokuuta 1941 Kairouan, Ranskan Tunisia – 25. joulukuuta 2011) oli tunisialainen nyrkkeilijä ja olympiamitalisti.

Galhia oli maansa ensimmäinen olympiamitalisti. Hän saavutti sarjan 63,5 kg olympiapronssia Tokiossa 1964. Méxicossa 1968 hän sijoittui samassa sarjassa 17:nneksi.

Galhia kuoli 70-vuotiaana 25. joulukuuta 2011.

## Lähteet
* Habib Galhia Biography and Olympic Results  Olympics at Sports-Reference.com 

### Viitteet
Myyrä (artisti)

**Markku Ikonen** (s. 1979), tunnetaan paremmin taiteilijanimellään **Myyrä**, on vaasalainen rap-artisti. Hän on tullut tunnetuksi Vapaapudotus ja Vaasalaiset Kansiot -yhtyeistä. Nykyään hän toimii Kuningas Pähkinän ja Setä Tamun keikka-DJ:nä.

## Diskografia
### Vapaapudotus
### Albumit
**[[Paholaismusiikkia]]* (2000)
**[[Kun te nukutte]]* (2001)
**[[Teidän kaupunkiin]]* (2002)
**[[Kokeile uudestaan]]* (2003)

### Vaasalaiset Kansiot
**[[Kotibileet (albumi)|Kotibileet]]* (2001)

### Vierailijana

## Lähteet

## Aiheesta muualla
* Vapaapudotuksen sivusto
Asyklinen yhdiste

Kemiassa **asyklinen** eli **avoketjuinen** tarkoittaa hiiliatomien ketjua, joka ei muodosta rengasta, kuten esimerkiksi sykloalkaanit.

Avoketju, jossa ei ole sivuhaaroja on **suoraketjuinen**.

## Lähteet
Kijevskajan metroasema (Koltsevaja)

**Kijevskaja** (, kiovalainen) on Moskovan metron Koltsevaja-linjan asema. Asema on avattu 15. maaliskuuta 1954. Se sijaitsee asemien Park kultury ja Krasnopresnenskaja välillä. Asemalta on vaihtoyhteys Arbatsko-Pokrovskaja-linjan Kijevskaja-asemalle ja Filjovskaja-linjan Kijevskaja-asemalle. Asema on nimetty läheisen Kiovan aseman mukaan. Aseman suunnitelma valittiin Ukrainassa pidetyn avoimen kilpailun pohjalta. 

Voittajaksi valittiin E. I. Katoninin, V. K. Skugarevin ja  G. E. Golubevin suunnitelma 73 kilpailuun saapuneesta ehdotuksesta. Kijevskaja-aseman piirteisiin kuuluvat matalat, neliönmuotoiset pylonit, jotka on päällystetty valkoisella marmorilla ja koristeltu venäläis-ukrainalaista yhtenäisyyttä kuvaavilla mosaiikeilla (suunnitellut A. V. Myzin). Sekä mosaiikit että pylonien kaaret on koristeltu kullanvärisillä leikkauksilla. Laiturin päässä on Leninin muotokuva.

## Aseman mosaiikit

## Galleria


Tiedosto:Kievsk kol 24.jpg|
|
Tiedosto:Kievsk kol 02.jpg|
Tiedosto:Kievsk kol 03.jpg|
Tiedosto:Kievsk kol 15.jpg|
Tiedosto:Kievsk kol 04.jpg|
Tiedosto:Kievsk kol 28.jpg|
Tiedosto:Kievsk kol 30.jpg|
Tiedosto:Kievsk kol 29.jpg|
|
Tiedosto:Kievskaya-entry.jpg|


## Lähteet

## Aiheesta muualla
Maria do Carmo Gerônimo

**Maria do Carmo Gerônimo** (5. maaliskuuta 1871? – 14. kesäkuuta 2000) oli brasilialainen nainen. Hänen väitetään olleen viimeinen brasilialainen orja ennen kuin orjakauppa kiellettiin Brasiliassa vuonna 1888. Hänen väitetään olleen kuollessaan 129-vuotias. *[[Guinness World Records|Guinnessin ennätystenkirja]]* ei ole hyväksynyt ikää luotettavien todisteiden puutteessa. Mikäli ikä osoittautuu paikkansapitäväksi, hän olisi ollut paljon vanhempi kuin Jeanne Calment. Geronimoa haastateltiin 1990-luvulla. ja Calmentin kuoltua vuonna 1997 hänestä oli juttu *Time*-lehdessä.

## Aiheesta muualla
* Ron Harris, Culture : Brazilian, 124, Traces Life to Slavery Era : She was freed in 1888 by her nation, which imported more Africans as slaves than any other. Los Angeles Times 13.6.1995
Amanda Fondell

**Amanda Fondell** (s. 29. elokuuta 1994 Linderöd, Ruotsi) on ruotsalainen laulaja ja Ruotsin Idol-voittaja. Fondell voitti vuoden 2011 kilpailun 9. joulukuuta 2011 52&nbsp;%:n äänienemmistöllä.

Fondellin ensimmäinen single "All This Way" julkaistiin 2. joulukuuta 2011.

## Diskografia
* 2011: All This Way 
* 2011: Hey Ya
* 2012: Made of
* 2012: True Colors
* 2012: Bastard
* 2013: Dumb
* 2013: Let the Rain Fall

## Lähteet
Kijevskajan metroasema (Arbatsko-Pokrovskaja)

**Kijevskaja** () on Moskovan metron Arbatsko-Pokrovskaja-linjan asema. Asema avattiin 5. huhtikuuta 1953. Asemalta on vaihtomahdollisuus Koltsevaja-linjan Kijevskaja-asemalle ja Filjovskaja-linjan Kijevskaja-asemalle. Asema sijaitsee asemien Park Pobedy ja Smolenskaja välissä. Aseman neliönmuotoiset pylonit on päällystetty valkoisella Uralin marmorilla ja rapattu katto on koristeltu 24 eri taiteilijan ukrainalaista elämää kuvaavilla freskoilla. Suuri mosaiikki laiturin päässä kuvaa Ukrainan ja Venäjän 300-vuotista yhteiseloa. Asemalle ei ole sisäänkäyntiä, vaan sinne mennään Koltsevaja-linjan Kijevskaja-asemalta. Asema oli puoli vuosisataa linjansa pääteasema, kunnes vuonna 2003 linjaa jatkettiin.

Aseman ovat suunnitelleet L. V. Lilje, V. A. Litvinov, M. F. Markovski ja V. M. Dobrokovski.

## Aseman freskot

* Musikantit
* Opiskelijat
* Kutojat
* Käsityöläiset
* Arkkitehdit
* Kalastajat
* Puuvillantuottajat
* Metallurgit
* Puutarhassa
* Maanviljelijät
* Kasvinviljelijät
* Kaivostyöläiset
* Rakentajat
* Lastentarhassa
* Rautatieläiset
* Tanssi
* Sato
* Agronomit
* Energia
* Karja
* Työn vaihto
* Kemistit
* Laitevalmistajat
* Urheilijat

## Galleria

Tiedosto:Kievsk APL 31.jpg|Pylväitä
Tiedosto:Kievsk APL 29.jpg|Asemalaituri
Tiedosto:Kievsk APL 25.jpg|Valaisin


## Lähteet
Sabrina Fanchini

**Sabrina Fanchini** (s. 17. elokuuta 1988 Artogne) on italialainen alppihiihtäjä.

Alppihiihdon maailmancupissa Fanchini kilpaili ensimmäisen kerran 21. joulukuuta 2010 Courchevelin pujottelussa sijoittuen 28:nneksi. Hänen paras sijoituksensa maailmancupissa on kahdeksas sija Lienzin suurpujottelusta 28. joulukuuta 2011.

Myös Sabrina Fanchinin sisaret Elena ja Nadia ovat alppihiihtäjiä.

## Lähteet

## Aiheesta muualla

* Fanchinien virallinen sivusto
Paphiopedilum vietnamense

***Paphiopedilum vietnamense*** on Pohjois-Vietnamissa kasvava venuksenkenkiin kuuluva kämmekkälaji.

## Historia
*P. vietnamense* kuvattiin ensi kerran vuonna 1999 julkaisun *Die Orchidee* numerossa 50. Laji nimettiin kotimaansa Vietnamin mukaan.

## Kuvaus
*P. vietnamense* on pienehkö venuksenkenkä. 8–20&nbsp;cm pitkiä ja 2,5–7&nbsp;cm leveitä lehtiä on kolmesta viiteen kappaletta. Väritys on päältä kiiltävä, harmaanvihreän ja tummanvihreän kirjava, joskus reunoilta valkoinen, alta violetinkirjava, nukaton tai juuresta lyhyen valkoisen nukan peittämä. Kukkavana on 15–25&nbsp;cm pitkä, lyhyen tiheän valkoisen karvan peittämä, ja väriltään violetinruskea. Kukkavanan kärkeen kehittyy yksi kukka, harvoin kaksi. Kukka on 10–12&nbsp;cm leveä ja 8–9&nbsp;cm korkea. Laji kukkii maaliskuussa.

## Elinympäristö ja hoito
*P. vietnamense* kasvaa kohtalaisen varjoisissa paikoissa kalkkipitoisten vuorien ikivihreissä kosteissa metsissä litofyyttinä 350–550&nbsp;metrin korkeudella. Lajin luontainen levinneisyysalue sijoittuu pohjoisimman Vietnamin alueelle. Alueen lämpötila vaihtelee 14 ja 26 celsiusasteen välillä. Ilmasto on talvisin kuiva, kesäisin kostea.

## Lähteet
Mathis Babylette

**Mathis Babylette** oli straßburgilaisen E.E.C. Mathisin vuosina 1912–1914 valmistama kevytautomalli. Sitä pidetään maailman ensimmäisenä kevytautona.

## Teknisiä tietoja

### Moottori

Alun perin Babylettessa oli iskutilavuudeltaan alle litrainen nelisylinterinen moottori, jonka teho oli hädin tuskin kymmenen hevosvoimaa. Kampiakseli oli laakeroitu kolmesta kohdasta. Suurin kierrosnopeus oli 1&nbsp;800 1/min. Myöhemmin iskutilavuutta kasvatettiin noin sadalla kuutioilla, jolloin tehoksi tuli 14 hevosvoimaa. Auton huippunopeus ylsi yli 60 km/h ja polttoaineenkulutus oli 6–7 litraa sadalla kilometrillä. Moottorissa oli magneettosytytys ja sen voitelu tapahtui erityisen patentoidun järjestelmän avulla; vauhtipyörässä olleet kourut roiskivat öljyä kanaviin, jotka johtivat sen laakereille. Jäähdytys oli vapaakiertoinen.

### Voimansiirto ja alusta

Moottorilta veto välittyi nahkapintaisen kartiokytkimen välityksellä kolmivaihteiseen vaihteistoon. Taka-akselilla ei ollut tasauspyörästöä. Jarrut vaikuttivat takapyöriin.

### Kori

Autoa sai lukuisina eri korivaihtoehtoina, joiden henkilöluvut vaihtelivat kahden ja neljän välillä. Värivaihtoehdot olivat harmaa, keltainen, punainen, vihreä ja tumman vihreä.

## Valmistus ja myynti

Autonvalmistusta aloitellut Emile Mathis halusi panostaa massatuotantoon ja rakennutti tätä varten uuden tehtaan Straßburgin Meinau'hun. Tehdas rakennettiin maaliskuun ja syyskuun välillä 1911. Babyletten ohella tehtaassa valmistettiin hiukan suurempaa Babya, Populairea sekä eräitä suurempia malleja.

Vuodesta 1913 lähtien Babylettea oli mahdollista alkaa valmistaa suurina sarjoina. Yksistään Britanniaan toimitettiin tuona vuonna 200 alustaa. Lontoolainen tavaratalo Harrods myi Babylettea omalla nimellään varustettuna. Autoissa oli alkuperäisestä poikkeava jäähdytin, jossa oli *Harrod*-teksti.

## Kilpailumenestys

1&nbsp;057-kuutioinen Mathis Babylette kilpaili vuoden 1913 Ranskan Grand Prix -kisoissa pikkuautoluokassa. Autoa kuljetti itse Emile Mathis ja mekaanikon paikalla istui hänen vaimonsa. Tuloksena oli luokkavoitto keskinopeudella 72 km/h.

## Lähteet
Regent’s Canal

**Regent's Canal** on Lontoon keskustan pohjoispuolisella alueella kulkeva kanava Yhdistyneessä kuningaskunnassa. Se yhdistää Grand Union Canalin Limehouse Basiniin, josta puolestaan on yhteys Thamesjokeen. Kanavan rakennuttamiseksi perustettiin yhtiö vuonna 1812 ja kanava valmistui vuonna 1820. Sen suunnittelusta vastasivat arkkitehti John Nash ja hänen assistenttinsa insinööri James Morgan.

## Lähteet

## Aiheesta muualla
Paphiopedilum hangianum

***Paphiopedilum hangianum*** on Pohjois-Vietnamissa kasvava venuksenkenkiin kuuluva kämmekkälaji.

## Historia
*P. hangianum* kuvattiin ensi kerran vuonna 1999 julkaisun *Die Orchidee* numerossa 50. Laji nimettiin sitä ensi kerran ulkomaille vieneen Tong Ngoc Hangin mukaan.

## Kuvaus
*P. hangianum* on pienehkö venuksenkenkä. 12-30&nbsp;cm pitkiä ja 3-5&nbsp;cm leveitä lehtiä on neljästä seitsemään kappaletta. Väritys on päältä kiiltävän vihreä, alta vaaleanvihreä. Kukkavana on 30-65&nbsp;cm pitkä, lyhyen karvan peittämä, ja väriltään vihreä violetinruskein pilkuin. 6-12&nbsp;cm pitkän, kirkkaan vihreän, valkonukkaisen kukkavanan kärkeen kehittyy yksi kukka, harvoin kaksi. Kukka on 9-12&nbsp;cm leveä ja 6-8&nbsp;cm korkea. Laji kukkii huhtikuusta toukokuuhun.

## Elinympäristö ja hoito
*P. hangianum* kasvaa kohtalaisen varjoisissa paikoissa kalkkipitoisten vuorien jyrkillä rinteillä tai kielekkeillä ohuessa maaperässä 450-750&nbsp;metrin korkeudella. Lajin luontainen levinneisyysalue ulottuu Etelä-Kiinan provinssin Yunnanin eteläosien ja pohjoisimman Vietnamin alueelle, joskin lajin esiintyminen Kiinan puolella on kiistanalaista. Alueen lämpötila vaihtelee 12 ja 26 celsiusasteen välillä. Ilmasto on talvisin kuiva, kesäisin kostea.

## Lähteet
Luettelo Billboard Hot 100 -listan ykkösistä vuonna 2012

Tämä on **luettelo [[Billboard Hot 100]]** -listan kärkipaikkaa hallussaan vuonna 2012 pitäneistä artisteista ja singleistä.

## Katso myös

* Luettelo Billboard 200 -listan ykkösistä vuonna 2012

## Lähteet
Prospekt Miran metroasema (Koltsevaja)

**Prospekt Mira** () on Moskovan metron Koltsevaja-linjan asema. Se sijaitsee asemien Komsomolskaja ja Novoslobodskaja välissä. Asemalta on vaihtomahdollisuus Kalužsko-Rižskaja-linjan asemalle Prospekt Mira. Asema avattiin 30. tammikuuta 1952.

## Lähteet

## Aiheesta muualla
Kotilokukka

**Kotilokukka** eli **kellokotilokukka** (*Moluccella laevis*) on yksivuotinen ruohokasvi huulikukkaiskasvien heimossa. Kasvi tunnetaan myös nimellä **irlanninkello**. Se esiintyy alkuperäisenä Lähi-idässä, Kaukasiassa, Ukrainassa ja Keski-Aasiassa.

Kotilokukka kasvaa 60–70 senttimetriä korkeaksi. Sen kukinto koostuu isokokoisista, vihreistä, kellomaisista verhiöistä. Kukkien teriöt ovat pienet ja valkoiset, ja kasvavat verhiön sisällä. Kotilokukkaa kasvatetaan koristekasvina, esimerkiksi kuivakukaksi. Suomessa se kukkii heinä–syyskuussa.

## Lähteet

## Aiheesta muualla
* Suomen Lajitietokeskus: Kellokotilokukka – ''Moluccella laevis''
* Kasviatlas: Kellokotilokukka (''Moluccella laevis'') Suomessa.
* ITIS: ''Moluccella laevis'' 
* United States Department of Agriculture (USDA): ''Moluccella laevis''
Luettelo Tampereen Pyrinnössä pelanneista koripalloilijoista

__notoc__
Tämä on **luettelo [[Tampereen Pyrintö (koripallo)|Tampereen Pyrinnössä]] pelanneista [[koripallo]]ilijoista.** Luettelossa on mainittu kaikki Pyrinnön (vuosina 1996–2005 Pyrbasket) miesten edustusjoukkueessa Suomen pääsarjassa vähintään yhden pisteen tehneet, etu- ja sukunimeltään mainitut pelaajat ja pelaajat, jotka on merkitty Suomen Koripalloliiton tietokantaan Pyrinnön SM-mitalisteina tai Suomen cup -finalisteina. Lisäksi on mainittu Pyrintöä vain Baltian liigassa edustaneet koripalloilijat.

Luettelossa mainitut ottelu- ja pistemäärät sisältävät sekä runkosarjan että pudotuspelit. Eniten miesten pääsarjaotteluita Pyrinnössä on pelannut Antero Lehto, jonka lisäksi yli 300 ottelun suomalaispelaajia ovat Antti Nikkilä, Pentti Kaivonen, Tero Minetti, Ville Selmgren ja Osku Heinonen. Ulkomaalaispelaajista eniten Pyrintö-otteluita on yhdysvaltalaisella Damon Williamsilla ja hänen lisäkseen yli 200 ottelua pelasi myös yhdysvaltalainen Kenneth Lowe. Williams on ylivoimainen tilastokärki myös Pyrinnössä tehdyissä pääsarjapisteissä. Hänen lisäkseen yli 5&nbsp;000 pistettä pudotuspelit mukaan luettuina ovat tehneet vain Lehto ja Mikko Koskinen.

Pyrinnön naisten edustusjoukkueen pääsarjapelaajat on lueteltu artikkelissa Luettelo Tampereen Pyrinnössä pelanneista koripalloilijoista (naiset).

## Luettelo pelaajista

Pelaajakohtainen peliaika on tilastoitu nykyisin Korisliigana tunnetussa pääsarjassa syksystä 1992 lähtien. Peliaikaa tai tilastomerkintöjä tällä aikakaudella kirjauttaneet mutta pisteittä ja mitaleitta jääneet Pyrintö-pelaajat ovat Vesa Kuokkala, Niko Laitinen ja Tomas Valkama.

* **Kans.** = Ensisijainen kansalaisuus Pyrinnössä Suomen Koripalloliiton mukaan
* **Ensimm.** = Ensimmäisen ottelun vuosi Pyrinnön edustusjoukkueessa pääsarjatasolla
* **Viim.** = Viimeisen ottelun vuosi Pyrinnön edustusjoukkueessa pääsarjatasolla

*Luettelo päivitetty 12. kesäkuuta 2021.*

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## Q

## R

## S

## T

## U

## V

## W

## X

## Y

## Z

## Å

## Ä

## Ö

## Lähteet
*  (Pudotusvalikoista "Kaikki pelikaudet" ja "Tampereen Pyrintö")
* 
* 

### Viitteet